open-index/open-wikipedia-markdown huggingface dataset:
Jorma Kallenautio

**Jorma Juhani Kallenautio** (s. 27. lokakuuta 1944 Helsinki) on suomalainen historiantutkija ja entinen Yleisradion toimittaja. Hän väitteli filosofian tohtoriksi 1979 Tampereen yliopistossa, väitöskirjan aiheena oli kieltolaki ja sen kumoaminen puoluepoliittisena ongelmana. Kallenautio on ollut Helsingin yliopiston Suomen historian dosentti vuodesta 1979.
__NOTOC__
## Julkaisuja
* *Lopen historia kunnallisen itsehallinnon aikana 1*; luontoa koskevan katsauksen kirj. Heikki Wuorenrinne. Lopen kunta, seurakunta ja manttaalikunta, Loppi 1976
* *Kieltolaki ja sen kumoaminen puoluepoliittisena ongelmana*, Tampereen yliopiston väitöskirja.  	Alkoholitutkimussäätiön julkaisuja 31. Helsinki 1979
* *Kunnallistalous, yhdyskuntatekniikka, kunnalliset liikelaitokset ja joukkoliikenne* teoksessa *Suomen kaupunkilaitoksen historia 3*. Suomen kaupunkiliitto, Helsinki 1984
* *Suomi katsoi eteensä: itsenäisen Suomen ulkopolitiikka 1917-1955*. Tammi, Helsinki 1985
* Kaupunginjohtajajärjestelmän historiikki teoksessa *Suomen kaupunginjohtajat: Finlands stadsdirektörer*. Pohjoinen, Oulu 1990
* *Eka Suomessa: 128 osuusliikkeestä monialayhtymäksi*. Tammi, Helsinki 1992
* *Kansan tarina: vakuutusyhtiö Kansa 1919-1994*. Otava 1994
* *Suomi kylmän rauhan maailmassa: Suomen ulkopolitiikka Porkkalan palautuksesta 1955 Euroopan unionin jäsenyyteen 1995*. Suomalaisen Kirjallisuuden Seuran toimituksia 1042. Helsinki 2005
* *Kansainvälinen eduskunta*; kirj. Jorma Kallenautio ym. Suomen eduskunta 100 vuotta 11. Edita, Helsinki 2007
* *Lamasta uuteen nousuun: Eka-yhtymän ja Tradeka-yhtymän historia 1983-2008*. Suomalaisen Kirjallisuuden Seuran toimituksia 1235. Helsinki 2009

## Toimituksia
* *Suomen kaupunkilaitoksen historia: Tilasto-osa*; koonnut 1976-1978 historiatoimikunnan sihteerinä Jorma Kallenautio. Suomen kaupunkiliitto, Helsinki 1985

## Lähteet

## Aiheesta muualla
* Ylen Elävä arkisto : Euroopan kulttuurin juurilla I, Jorma Kallenaution ja Aaro Söderlundin radio-ohjelmasarja länsimaisen kulttuurimme perustasta
* Ylen Elävä arkisto : Euroopan kulttuurin juurilla II, arkkitehti Aaro Söderlund ja toimittaja Jorma Kallenautio luotaavat antiikin historiaa ja sen perintöä nyky-Euroopalle
* Ylen Elävä arkisto : Euroopan kulttuurin juurilla III, ohjelmasarjan viimeisissä osissa perehdytään antiikin viimeisiin vuosisatoihin
* Ylen Elävä arkisto : ohjelmasarjassa Viikinkien aika toimittaja Jorma Kallenautio ja arkkitehti Aaro Söderlund tarkastelevat viikinkiaikaa 700-luvulta 1000-luvulle
*Ylen Elävä arkisto : Viikinkien aika, osa 2, toimittaja Jorma Kallenautio ja arkkitehti Aaro Söderlund jatkavat Pohjolan varhaishistorian luotaamista
*Ylen Elävä arkisto : Viikinkien aika, osa 3, toimittaja Jorma Kallenautio ja arkkitehti Aaro Söderlund tarkastelevat Pohjolan viikinkiaikaa
*Ylen Elävä arkisto : Arabisivistys oli satoja vuosia länsimaiden edellä, Jorma Kallenautio ja professori Heikki Palva keskustelevat mm. islamilaisesta historiatieteestä, lääketieteestä ja filosofiasta
Gnå

**Gnå** on skandinaavisessa mytologiassa jumalatar Friggin palvelijatar sekä lähettiläs, joka liikkuu läpi ilman ja meren Hovvarpnir-hevosellaan.

## Lähteet
Maja Reichard

**Maja Reichard**, syntynyt 27. toukokuuta 1991 Nackassa, on ruotsalainen uimari. Hän kilpailee näkövammaisten luokassa S11 ja voitti kultaa 100 metrin rintauinnissa Lontoon paralympialaisissa 2012. Tässä kilpailussa hän rikkoi oman maailmanennätyksensä ensin alkuerässä ja sitten taas finaalissa.

Reichard kilpaili paralympiakisoissa Riossa 2016. Hänen matkansa olivat 100 m perhosuinti, 100 m selkäuinti, 50 m vapaauinti, 100 m rintauinti, 100 m vapaauinti ja 200 m sekauinti.  Hän otti pronssin 100 m selkäuinnissa kilpailuissa 9. syyskuuta.

Hänellä on ollut maailmanennätyksiä pitkän radan 50 m vapaauinnissa, 50 m ja 100 m rintauinnissa sekä lyhyen radan maailmanennätykset 50 m rintauinnissa ja vapaauinnissa.

Reichard on ollut ehdolla kolmesti Jerring-palkinnon, 2012, 2013 ja 2015. Lisäksi hän on saanut palkinnon "Tukholman tärkein urheilija 2012", jonka nimeää Stockholms idrottsförbund ja Tukholman urheilutoimittajien kerho. Vuonna 2011 hän sai myös Radiosport- palkinnon "Vuoden tähtikuvaus 2011" .

Reichardilla on insinöörin kandidaatin tutkinto KTH:sta.

## Lähteet

* https://archive.is/20130427010910/www.london2012.com/paralympics/athlete/reichard-maja-5505156/
* http://majareichard.blogspot.com

### Viitteet
Mika Brzezinski

**Mika Brzezinski** (s. 2. toukokuuta 1967 New York, Yhdysvallat) on yhdysvaltalainen televisiotoimittaja, joka juontaa MSNBC-kanavan ”Morning Joe” -ajankohtaisohjelmaa yhdessä aviomiehensä Joe Scarborough’n kanssa. Mika Brzezinskin isä oli presidentti Jimmy Carterin kansallisen turvallisuuden neuvonantajana vuosina 1977–1981 toiminut Zbigniew Brzezinski, ja hänen äitinsä on kuvanveistäjä Emilie Brzezinski.

Brzezinski toimi pitkään CBS-televisiokanavan viikonloppujen iltauutisten juontajana ja teki juttuja myös 60 Minutes -ajankohtaisohjelmaan. Vuoden 2007 alusta hän on työskennellyt MSNBC-kanavalla.

## Teoksia
* *All Things at Once*, muistelmat, 2010.
* *Knowing Your Value: Women, Money and Getting What You’re Worth*, 2011. Uudistettu laitos *Know Your Value*, Hachette Books, 2018, .
* *Obsessed: America's Food Addiction and My Own*, 2012.
* *Grow Your Value*, 2015, jatkoa kirjalle *Know Your Value*.

## Lähteet

## Aiheesta muualla
Bruce Kleiner

**Bruce Alan Kleiner** on yhdysvaltalainen matemaatikko ja professori. Hän on toiminut matematiikan professorina New Yorkin yliopistossa vuodesta 2014. Matemaatikkona Kleiner tutkii geometristä analyysiä ja erilaisia geometrian alaan liittyviä teemoja, kuten ryhmäteoriaa ja topologiaa.

## Akateeminen ura
Bruce Kleiner opiskeli matematiikkaa Berkeleyn yliopistossa ja valmistui sieltä matematiikan kandidaatiksi (B.A., Mathematics) vuonna 1985. Hän suoritti siellä myös jatko-opintonsa ja väitteli tohtoriksi matematiikan alalta vuonna 1990. Kleinerin väitöskirjan ohjasi professori Wu-Yi Hsiang.

Vuosina 1999–2006 Klier oli matematiikan professorina Michiganin yliopistossa. Sen ohella hän työskenteli vuosina 2001–2002 Utahin yliopistossa. Jätettyään Michiganin yliopiston hän toimi professorina Yalen yliopistossa vuosina 2009–2012. Yalessa hänen oppilaisiinsa kuului mm. tuleva professori Enrico Le Donne. Vuodesta 2014 Kleiner on toiminut matematiikan professorina New Yorkin yliopistossa ja sen matemaattisten tieteiden instituutissa (*Courant Institute of Mathematical Sciences*).

Uransa aikana professori Kleiner on ohjannut ainakin yhdeksän väitöskirjaa.

## Tutkimustyö

Professori Kleinerin keskeinen tutkimusala matemaatikkona on geometrinen analyysi. *Geometrinen analyysi* tarkoittaa käytännössä matemaattista analyysiä, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta. Sen ohella hän on tutkinut geometristä ryhmäteoriaa ja geometristä topologiaa. Kleinerin tutkimusaiheissa sekoittuvat erilaiset teemat geometrian, analyysin, topologian ja algebran alueilta. 

Kleiner on julkaissut tutkimuksistaan matematiikan alalta ainakin yli 50 tieteellistä artikkelia. Eräs keskeinen tutkimusteema hänen tuotannossaan on ollut esimerkiksi niin kutsuttu Riccin virtaus. Vuonna 2008 Kleiner julkaisi Michiganin yliopistossa työskennelleen John Lottin kanssa tieteellisen artikkelin, jossa kaksikko täydensi Grigori Perelmanin tekemää todistusta geometrisaatiokonjektuurista (), josta seuraa niin kutsuttu Poincarén konjektuuri. Venäläinen matemaatikko Perelman oli aiemmin ratkaissut niin kutsutun Thurstonin geometrisointiotaksuman, jonka erikoistapaus Poincarén otaksuma eli konjektuuri on. Poincarén konjektuuri onnistuttiin todistamaan Riccin virtauksen avulla vuonna 2003. Kleiner on esitellyt myös uuden yksinkertaisen ratkaisun venäläisen matemaatikko Mikhail Gromovin teoreemaan polynomisesti kasvavista ryhmistä () 

Eräs Kleinerin viimeaikaisen, 2010-luvun tutkimuksen teemoista on ollut analyysi singulaarisissa avaruuksissa, joita ovat esimerkiksi niin kutsutut Carnot'n ryhmät sekä avaruudet, jotka toteuttavat Poincarén epäyhtälön. Hän on tarkastellut myös Bilipschitzin kuvausten ongelmia ja kvasi-isometrista jäykkyyttä.

## Lähteet

## Aiheesta muualla
* professori Kleinerin tutkimus ja tieteellisiä julkaisuja New Yorkin yliopisto.
Filmfare Awards 2019

**Filmfare Awards 2019** oli 15. helmikuuta 2020 Guwahatissa pidetty tilaisuus, jossa palkittiin vuoden 2019 parhaat hindinkieliset elokuvat. Se oli 65:s Filmfare Awards -tilaisuus.

## Palkintojen voittajat ja ehdokkaat
### Yleisöpalkinnot

### Kriitikkopalkinnot

### Erikoispalkinnot

### Tekniset palkinnot

### Lyhytelokuvapalkinnot

## Eniten voittoja saaneet elokuvat
* **13 voittoa:** *[[Gully Boy]]*
* **3 voittoa:** *[[Article 15 (elokuva)|Article 15]]*, **', ''[[War (elokuva)|War]]''
* **2 voittoa:*' *Kalank*, *Sonchiriya''

## Lähteet
*
Akseli Renvall

**Akseli Sakari Renvall** (5. syyskuuta 1868 Helsinki – 24. heinäkuuta 1945 Hyvinkää) oli suomalainen pappi, lähetysseuran lähetysjohtaja ja päätoimittaja.

## Henkilöhistoria
Akseli Renvallin vanhemmat olivat veturinkuljettaja Josef (Jooseppi) Henrik Renvall ja Gustava Karolina Höijer ja puolisot vuodesta 1898 Saima Sofia Jahnsson (k. 1924) ja vuodesta 1929 Ista Vermanen. Renvall tuli ylioppilaaksi Turun Lyseosta, suoritti teologian erotutkinnon 1892 ja vihittiin papiksi 1893. Hän oli kirkkoherran apulainen Tammelassa ja Turussa1893–1897, merimiespappi San Franciscossa 1897–1906, Suomen merimieslähetysseuran sihteeri ja lähetysjohtaja 1906–1918 ja Hyvinkään seurakunnan ensimmäinen kirkkoherra 1918–1945. Lohjan rovastikunnan lääninrovasti Renvall oli 1926–1932, rovastin arvon hän sai 1923. Renvall oli *Merimiehen Ystävän* vastaava toimittaja 1906–1914 ja *Sjömansvännenin* vastaava toimittaja 1906–1918 ja kuului lehtien toimituskuntiin vuodesta 1897.

## Julkaisuja
* *Merimieslähetyksen työstä kaukaisimmassa lännessä*, 1899
* *S/S: soi sävel!*, 1914

## Lähteet

## Aiheesta muualla
* *Rakentajapapin päiväkirja 1916–1944: Hyvinkään seurakunnan alkutaival kirkkoherra Akseli Renvallin merkintöjen mukaan*, 2008, Solveig Crusell, Heikki Keravuori, Juha Koivulahti (toim.)
Koskivaara

**Koskivaara** on sukunimi, joka on muun muassa seuraavilla suomalaisilla henkilöillä:

*Eija Koskivaara (s. 1965), suunnistaja
*Lauri Koskivaara (vuoteen 1929 *Forsman*, 1899–1983), kauppaneuvos ja Helsingin Osuuskaupan toimitusjohtaja 1932–1962
*Paavo Koskivaara (s. 1945), koripalloilija ja koripallovalmentaja
Sandraudiga

**Sandraudiga** on vanha germaaninen jumalatar. Hänen nimensä on mainittu Hollannin Pohjois-Brabantin provinssista löytyneen kivipaaden latinankielisessä kaiverruksessa. Kivi on nykyisin Leidenin museossa. Sandraudigan nimi merkitsee 'hän, joka punaa hiekan', minkä perusteella oletetaan, että Sandraudiga on sodan jumalatar.

## Lähteet
Sadio Camara

**Sadio Camara** (s. 1979 Kati) on malilainen sotilas, joka osallistui elokuun 2020 vallankaappaukseen. Hän oli maan hallituksen puolustusministeri lokakuusta 2020.

Camara on valmistunut Koulikoron sotakoulusta. Hän palveli maan pohjoisosissa ja on toiminut sen jälkeen Katin sotakoulun johtajana. Ennen vallankaappausta eversti Camara oli saamassa koulutusta Venäjällä. 

Eversti Camara oli sotilasjuntta CNSP:n varapuheenjohtaja. Hänet nimitettiin Moctar Ouanen hallituksen puolustus- ja veteraaniministeriksi lokakuussa 2020. Camara ja Modibo Koné jätettiin pois uudesta hallituksesta toukokuussa 2021, mikä johti Ouanen ja presidentti Bah N’Dawn pidätykseen ja eroon.

## Lähteet
Reetta Aalto

**Reetta Aalto** (s. 6. syyskuuta 1976) on suomalainen ohjaaja, käsikirjoittaja ja kirjailija. Hänet tunnetaan erityisesti elokuvistaan *[[Pillua aloittelijoille]]* ja *[[Tottumiskysymys]]* sekä minisarjastaan Paratiisi. Aallon esikoisromaani *Vadim* julkaistiin vuonna 2020. Se oli Helsingin Sanomien kirjallisuuspalkintoehdokkaana. Syksyllä 2020 sai ensi-iltansa myös hänen ensimmäinen pitkä elokuvansa *[[Naurun varjolla]]*.

## Opiskelu ja ura
Reetta Aalto on valmistunut filosofian maisteriksi Helsingin yliopistosta pääaineenaan venäjän kieli ja kirjallisuus. Hän opiskeli Pietarissa vuosina 1996-1998 ensin valtiollisessa kulttuuriakatemiassa ja sen jälkeen valtiollisessa teatteritaiteen akatemiassa. Aalto työskenteli harjoittelijana Suomen Pietarin instituutissa 2000-luvun alussa. Aalto on myös valmistunut taiteen maisteriksi Aalto-yliopistosta pääaineenaan dokumentaarinen elokuva. Hänen opiskelijatyönsä Aalto-yliopistossa oli dokumenttielokuva *Marja-Sisko* vuonna 2010. Elokuva kertoo Aallon tädistä Marja-Sisko Aallosta. Uransa aikana Aalto on ohjannut useita lyhytelokuvia, dokumentteja, tv-draamaa sekä mainoksia ja musiikkivideoita. Reetta Aallon romaani *Vadim* pohjautuu omakohtaisiin kokemuksiin Aallon Pietarin vuosilta.

## Palkinnot
Naisten kokemasta seksuaalisesta häirinnästä ja sukupuolittuneesta vallankäytöstä kertova *[[Tottumiskysymys]]*-elokuva oli ehdolla parhaan käsikirjoituksen ja parhaan ohjauksen Jussi-palkinnon saajaksi vuonna 2020.  TV-minisarja Paratiisi oli ehdolla kansainvälisen Prix Europa -palkinnon saajaksi vuonna 2010.  Tuomaristo palkitsi Aallon lyhytelokuvan *Grey Violet - Silmätikku* vuonna 2018 Queer North Film Festivalin parhaana  ja hänen teoksensa ''Pillua aloittelijoille'' voitti Animatricks-animaationfestivaalin kotimaisen sarjan vuonna 2016. Lisäksi hänen lyhytelokuvansa *Tyttöjen ilta* palkittiin Tampere Film Festival -tapahtumassa yleisön suosikkina vuonna 2008.

## Tuotanto

### Filmografia

### Kirjallinen tuotanto
* *Vadim.* 2020. Kustantamo S&S. 
* *Musta aukko*. 2024. Kustantamo S&S. 

## Lähteet
Kadiatou Konaré

**Kadiatou Konaré** (s. noin 1972) on malilainen kirjankustantaja, joka toimii maansa kulttuuriministerinä.

Kadiatou Konaré on Malin entisen presidentin Alpha Oumar Konarén tytär. Hän kävi Askia Mohamedin lyseon Bamakossa ja opiskeli kauppatieteitä ja journalismia Ranskassa ja Yhdysvalloissa. Konaré on työskennellyt vuodesta 2001 lähtien perustamansa Cauris-kirjakustantamon johtajana. 

Konaré nimitettiin Malin siirtymäkauden hallituksen kulttuuri-, käsityö- ja matkailuministeriksi syyskuussa 2020. Hän on naimisissa poliitikko Tiébilé Dramén kanssa.

## Lähteet
Maailmankisat 1969

**Kuudennet [[Maailmankisat]]** järjestettiin vuonna 1969 Helsingissä 30. kesäkuuta–1. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kuudensien kisojen kahtena kilpailupäivänä oli kaikkiaan 33&nbsp;000 katselijaa, joista ensimmäisenä päivänä 17&nbsp;083 ja toisena yli 15&nbsp;000.

Kisojen parhaalle urheilijalle jaettava Timo Sarpanevan suunnitteleman kiertopalkinnon sai keihäänheittäjä **Jorma Kinnunen**. Hän sai itselleen palkinnosta 30 cm:n suuruisen pienoisveistoksen näköiskappaleen.

## Lähteet
*
*

## Viitteet
Oławan piirikunta

**Oławan piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 76&nbsp;752. Piirikunnan ainoa kaupunkikunta on hallintokeskus Oława. Kolme maalaiskuntaa ovat Domaniów, Jelcz-Laskowice sekä Oława ja niissä on kylien lisäksi yksi kaupunki; Jelcz-Laskowice.

Oławan piirikunnalla on yhteistä rajaa Oleśnican, Namysłówin, Brzegin, Strzelinin ja Wrocławin piirikuntien kanssa. Piirikunnan pinta-alasta noin 60 prosenttia on maatalousmaata.

Oławan piirikunnan työttömyysaste oli vuoden 2018 lopussa 4,3 prosenttia.

Vuoden 2019 lopussa Oławan piirikunnassa arvioitiin olevan 76&nbsp;752 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 74&nbsp;800 ja sen ennakoidaan vuoteen 2050 mennessä pienenevän 75&nbsp;953 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 59,8 prosenttia ja eläkeikäisten 21,7 prosenttia väestön keski-iän ollessa 41,5 vuotta. Elävänä syntyneiden määrä oli vuonna 2019 yhteensä 773 lasta.

## Lähteet
Zeïni Moulaye

**Zeïni Moulaye** (s. 1954 Gao) on malilainen yhteiskuntatieteilijä, joka toimii maansa ulkoministerinä.

Moulaye on suorittanut tiedotusopin tutkinnon Algerin yliopistossa ja yhteiskuntatieteiden tutkinnot Pariisin yliopistossa. Hän työskenteli Malin ulkoministeriössä vuodesta 1985, presidentti Moussa Traorén neuvonantajana vuosina 1988–1989 ja maansa liikenne- ja matkailuministerinä vuosina 1989–1991. Myöhemmin hän oli muun muassa YK:n kehitysohjelman palveluksessa.

Moulaye toimi Malin Saudi-Arabian suurlähettiläänä ja presidentti Ibrahim Boubacar Keïtan neuvonantajana vuosina 2016–2020. Syyskuussa 2020 hänet nimitettiin Malin siirtymäkauden hallituksen ulkoasiain ja kansainvälisen yhteistyön ministeriksi.

## Lähteet
Antti Rantalainen

**Antti Juhani Rantalainen** (s. 19. maaliskuuta 1960 Hyvinkää) on suomalainen juristi, tilintarkastaja ja kauppaneuvos. Hän on Rantalainen-konsernin perustaja, Suomen Yrittäjät ry varapuheenjohtaja (2018–) sekä Taloushallintoliitto puheenjohtaja (2017–). Rantalainen on toiminut perustajana sekä yrittäjänä lukuisissa eri yrityksissä. Rantalainen on kokoomuslainen paikallispoliitikko.

Rantalainen on valmistunut oikeustieteen kandidaatiksi 1991 Turun yliopistosta. Lisäksi hänellä on tutkinnot KLT (1992), HTM -tilintarkastaja (1992) ja KHT-tilintarkastaja (1997).

## Yksityiselämä
Rantalainen on naimisissa ja hänellä on kaksi aikuista tytärtä. Rantalainen asuu vaimonsa kanssa Hyvinkäällä.

## Huomionosoituksia
Antti Rantalainen sai tasavallan presidentti Sauli Niinistön myöntämän kauppaneuvoksen arvonimen vuonna 2017.

## Lähteet
Donald Campbell

**Donald Malcolm Campbell** (23. maaliskuuta 1921 Kingston upon Thames, Surrey, Englanti – 4. tammikuuta 1967 Coniston Water, Lancashire, Englanti) oli brittiläinen moottoriurheilija. Hän rikkoi absoluuttisen maa- ja vesinopeuden ennätykset kahdeksan kertaa 1950- ja 1960-luvuilla. Campbell on edelleen ainoa henkilö, joka on saman vuoden aikana rikkonut nopeusennätyksen sekä maalla että vedessä. Tämä tapahtui vuonna 1964. Campbell sai surmansa nopeusennätyskokeessa Conistonjärvellä tammikuussa 1967.

Donald Campellin vanhemmat olivat Sir Malcolm Campbell, 13-kertainen nopeusennätyksen haltija 1920- ja 1930-luvuilla ja tämän toinen puoliso Dorothy o.s. Whittall.

Donald Campbellin ruumis ja ennätysvene *Bluebird K7* löydettiin järven pohjasta vasta keväällä 2001.

## Lähteet
In silico

**In silico** tarkoittaa biologisen tutkimuksen tekemistä tietokantojen ja tietokonesimulaatioiden avulla. Sillä geenitutkimuksessa käsitellään suuria määriä soluja koskevaa tietoa, niin aineistojen hallinta edellyttää tietokoneiden, tietokantojen ja ohjelmien käyttöä. Lääkekehityksessä tietokoneella voidaan mallintaa molekyylejä ja tutkia niiden sitoutumista kohdeproteiineihin.

Termi johtuu latinan sanoista, jotka merkitsevät "piissä" ja viittaa piin keskeiseen merkitykseen tietotekniikassa käytetyissä komponenteissa.

## Katso myös
**[[in vivo]]*
**[[in vitro]]*

## Lähteet
Rafael Blanquer

**Rafael Blanquer Alcantud** (s. 14. lokakuuta 1945 Valencia) on entinen espanjalainen pituushyppääjä, joka kilpaili 1960-luvun lopulta 1970-luvun puoliväliin. Parhaana saavutuksena olivat kaksi Euroopan sisähallimestaruuskisojen pronssia pituushypyssä vuosina 1969 ja 1970.

Rafael Blanquerin ensimmäinen kansainvälinen menestys oli vuoden 1967 Välimeren kisojen pronssimitali Tunisissa. Vuoden 1969 Euroopan sisähallimestaruuskisoissa Belgradissa hän otti pronssia tuloksella 763 cm Itä-Saksan Klaus Beerin voittaessa ja Ison-Britannian Lynn Daviesin tullessa hopealle. Heinäkuussa 1969 hän hyppäsi Madridissa Espanjan ennätykseksi 787 cm. Saman vuoden EM-kisoissa Ateenassa hän jäi kuitenkin jo karsintoihin. Vuoden 1970 EM-hallit Wienissä toivat jälleen saman menestyksen kuin edellisenä vuonna eli pronssimitalin Neuvostoliiton virolaisen Tõnu Lepikin ja Itä-Saksan Beerin jäljessä. Tällä kertaa pronssitulos oli jo 792 cm. Seuraavien vuosien EM-halleissa tulokset olivat heikompia, sillä hän oli vuonna 1973 Rotterdamissa kuudes, 1974 Göteborgissa seitsemäs. Blanquer oli mukana EM-kisoissa seuraavan kerran vuonna 1974 Roomassa, jossa sijoitus oli 11. tuloksella 738 cm. Vuoden 1975 Välimeren kisoissa Algerissa tuli hopeaa ainoastaan Jugoslavian Nenad Stekićin hypättyä pitemmälle. Blanquerin tulos oli 770 cm. Toukokuussa 1976 Madridissa hän ylitti 8 metriä tehdessään uuden Espanjan pituusennätyksen. Hän oli myös mukana Montrealin olympialaisissa, mutta ne menivät hänellä täysin alle odotusten eli kaksi yliastuttua ja kolmas hieman yli 6 metriä karsinnassa. Seuraavan talven EM-sisähalleissa San Sebastiánassa sijoitus oli yhdeksäs.

Kaikkiaan Blanquer saavutti kahdeksan Espanjan mestrauutta eli vuosina 1969, 1970 ja 1973-1978.

## Lähteet
* Sport Reference – Rafael Blanquer
Kuhminen

**Kuhminen** on kylä Salon kaupungin Perniössä. Kylä sijaitsee Perniön pohjoisosassa Yliskylän kulmakunnassa.

Kuhmisten kyläalue on laaja ja sen asutus on hajallaan. Kuhminen ulottuu Perniönjoelta itään Aimontappoon ja Sormijärvelle saakka. Alue on hyvin mäkistä ja mäkien ja rinteiden väleihin jää viljelysmaita. Laajimmat pellot ovat Perniönjoen laaksossa ja kylän itäosissa on laajoja metsäalueita sekä muutamia kosteikkoja. Kuhmisten historiallinen keskus on ollut jokilaakson reunalla, mutta yhtenäistä kylärakennetta ei enää ole.

Kuhmisten alueelta on tehty joitakin arkeologisia löytöjä. Kylän poikki kulkee muinaistie. Kuhminen ja naapurikylät Arpalahti ja Kieronperä ovat olleet aikoinaan samaa kylää. Isojaon aikaan Kuhmisissa oli kolme taloa, jotka sijaitsivat samalla tontilla kylän länsiosassa. Taloista Anttila on yhä vanhalla paikallaan. Kylän itäosassa oli laaja mäkitupa- ja torpparialue, jonka talot itsenäistyivät 1900-luvun alkuvuosikymmeninä.

## Lähteet
Nadia Podoroska

**Nadia Podoroska** (s. 10. helmikuuta 1997 Rosario) on argentiinalainen tennispelaaja. Hän on sijoittunut kaksinpelissä parhaimmillaan WTA-maailmanlistan sijalle 36 heinäkuussa 2021 ja nelinpelissä sijalle 62 lokakuussa 2021. Podoroska on voittanut urallaan yhden WTA-turnauksen nelinpelissä vuonna 2017 Bogotássa, jossa hän pelasi Beatriz Haddad Maian kanssa.

## Lähteet

## Aiheesta muualla

*
Pueblo de Los Ángeles

**El Pueblo de Nuestra Señora la Reina de los Ángeles de Porciúncula**, lyhyemmin **Pueblo de los Ángeles** oli 1781 espanjalaisten uudisasukkaiden perustama kunta, josta tuli sittemmin 1900-luvulla yhdysvaltain suurkaupunki Los Angeles.

Alta Kaliforniassa oli kolmen tyyppisiä asutuksia: presidio, joka oli tarkoitettu armeijalle, mission, joka keskittyi kirkkoon ja pueblo, joka oli tavallisille asukkaille tarkoitettu kaupunki. Pueblo de los Ángeles oli määritelty kaupungiksi, joka perustettiin Espanjan siirtomaiden kolonisaation myötä Kaliforniassa. Ensimmäinen perustettu kaupunki oli San Jose 1777 ja neljä vuotta myöhemmin Pueblo de Los Ángeles, jossa oli alun perin 44 asukasta euroopasta, afrikasta ja amerikan intiaaneja. He perustivat maatiloja, kunnes uusien asukkaiden ja sotilasuransa päättäneiden miesten myötä kaupunkiin kehittyi myös karjan- ja hevoskasvattajia.

## Lähteet
Frankensteinin linna

**Frankensteinin linna** () on Odenwaldiin kuuluvalla kukkulalla (370 m) oleva linna Darmstadtissa Saksassa. Se on yksi monista Bergstraßen (joka alkaa Darmstadtista) varrella olevilla linnoista. Ensimmäiset kirjalliset merkinnät linnasta on 1200-luvulta.
The Amazing Zorro

**The Amazing Zorro** on vuonna 2002 ensi-iltansa saanut yhdysvaltalainen animaatioelokuva, joka perustuu Johnston McCulleyn kirjaan *[[The Curse of Capistrano]]*. Elokuvan on ohjannut Scott Heming ja käsikirjoittanut Bob Forward. Nimiroolin ääninäyttelee Cusse Mankuma.

## Juoni
Alta Kalifornia 1815 ja de la Vega perhe on saamassa vieraita, kun Pulido perhe saapuu Pueblo de Los Ángelesiin. Samaan aikaan nuori aatelismies Diego de la Vega elää kaksoiselämää Zorrona puolustaakseen kaupunkia kapteeni Ramónilta, joka on asettanut palkkion naamiomiehestä.

## Rooleissa

## Lähteet
Oleśnican piirikunta

**Oleśnican piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 107&nbsp;269. Piirikunnan ainoa kaupunkikunta on hallintokeskus Oleśnica. Seitsemän maalaiskuntaa ovat Bierutów, Dobroszyce, Dziadowa Kłoda, Międzybórz, Oleśnica, Syców sekä Twardogóra ja niissä on kylien lisäksi neljä kaupunkia; Bierutów, Międzybórz, Syców sekä Twardogóra.

Oleśnican  piirikunnan työttömyysaste oli vuoden 2018 lopussa 5,2 prosenttia.

Vuoden 2019 lopussa Oławan piirikunnassa arvioitiin olevan 107&nbsp;269 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 105&nbsp;209 ja sen ennakoidaan vuoteen 2050 mennessä pienenevän 100&nbsp;652 asukkaaseen. Alle 18-vuotiaiden arvioitiin vuoden 2019 lopussa muodostaneen 18,6 prosenttia piirikunnan väestöstä, työikäisten 60,6 prosenttia ja eläkeikäisten 20,8 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 1&nbsp;090 lasta.

## Lähteet

## Aiheesta muualla
Kieran Tierney

**Kieran Tierney** (s. 5. kesäkuuta 1997) on skotlantilainen jalkapalloilija, pelipaikaltaan puolustaja. Hän edustaa Skotlannin Valioliigan Celticiä. Hän on pelannut Skotlannin A-maajoukkueessa vuodesta 2016.

## Seurajoukkueura
Tierney debytoi kasvattajaseuransa Celticin edustusjoukkueessa kahdessa Skotlannin Valioliigan ottelussa loppukaudella 2014–2015. Seuraavalla kaudella hän pelasi jo 23 liigaottelua ja neljä peliä Eurooppa-liigassa. Kaikkiaan hän pelasi Celticissä viiden kauden aikana 102 liigaottelua ja teki viisi maalia Celticin voittaessa jokaisella kaudella liigamestaruuden. Mestarien liigassa hän pelasi yhdeksän ja Eurooppa-liigassa 12 ottelua. Hän voitti Skotlannin Cupin ja liigacupin vuosina 2017, 2018 ja 2019.

Tierney siirtyi Arsenaliin 25 miljoonan punnan siirtosummalla elokuussa 2019. Hän voitti FA Cupin ja Community Shieldin 2020. Hän pelasi seurassa kauden 2024–2025 loppuun mennessä 104 valioliigaottelua ja teki neljä maalia. Mestarien liigassa hän pelasi viisi ottelua. Eurooppa-liigan 19 ottelussa hän omnistui maalinteossa kahdesti. Hän pelasi kaudella 2023–2024 lainasopimuksella espanjalaisseura Real Sociedadissa 20 La Liga -ottelua ja kaksi Mestarien liigan ottelua.

Kesäkuussa 2025 Tierney palasi Celticiin viisivuotisella sopimuksella.

## Maajoukkueura
Tierney pelasi ensimmäisen ottelunsa Skotlannin maajoukkueessa Tanskaa vastaan maaliskuussa 2016. Ensimmäisen MM-karsintaottelunsa hän pelasi Slovakiaa vastaan saman vuoden lokakuussa. Vuonna 2021 järjestetyissä EM-kilpailuissa hän pelasi täyden ajan otteluissa Englantia ja Kroatiaa vastaan. EM-kilpailuissa 2024 hän pelasi avauskokoonpanossa Saksaa ja Sveitsiä vastaan. Kaikkiaan hän on heinäkuun 2024 loppuun mennessä pelannut 47 maaottelua, joista 17 on ollut MM- ja kuusi EM-karsintaotteluita. Toistaiseksi ainoan maaottelumaalinsa hän teki Puolaa vastaan maaliskuussa 2022.

## Lähteet
Edvin A. Stor-Rank

**Edvin Anders Stor-Rank** (8. kesäkuuta 1894 Helsinki – 16. marraskuuta 1975) oli suomalainen vakuutusmatemaatikko ja Kansa-yhtiöiden toimitusjohtaja.

Stor-Rankin vanhemmat olivat puuseppä Anders Stor-Rank ja Maria Elina Huhtanen. Hän pääsi ylioppilaaksi Vaasan suomalaisesta reaalilyseosta 1914 ja valmistui Helsingin yliopistosta filosofian maisteriksi 1920.

Stor-Rank oli Kulutusosuuskuntien Keskusliiton tilasto-osaston hoitajana 1920–1923 ja osuuskauppakoulun osuuskauppalaskennon opettajana 1920–1927. Vuonna 1923 hänestä tuli Keskinäisen henkivakuutusyhtiö Kansan yliaktuaari ja vuonna 1926 Keskinäisen palo- ja tapaturmavakuutusyhtiö Kansan (Palo-Kansan) tapaturmaosaston hoitaja. Hän oli Keskinäisen henkivakuutusyhtiö Kansan sekä Keskinäisen palo- ja tapaturmavakuutusyhtiö Kansan toisena johtajana 1929–1943 ja toimitusjohtajana 1943–1959. Stor-Rank oli lisäksi Eläkekassa Tuen toimitusjohtajana 1936–1959.

Stor-Rank oli muun muassa kansaneläkelain toimeenpanoa valmistelleen neuvottelukunnan jäsenenä 1937–1938 ja yleistä sosiaaliturvaa kehittämään asetetun sosiaalivakuutuskomitean jäsenenä 1945–1954. Hänellä oli useita luottamustehtäviä vakuutusalan yhdistyksissä ja hän oli Suomen aktuaariyhdistyksen puheenjohtajana 1942–1947.

## Lähteet

## Aiheesta muualla
* Stor-Rank, Edvin Anders (1894 - 1975), Kansa-yhtiöiden toimitusjohtaja, Työväen Arkisto
* Kansa-yhtiön henkilökuntaan kuuluva johtaja Edvin Stor-Rank työhuoneessaan 2.9.1943, OTK:n negatiivikokoelmat
* Johtaja Edvin Stor-Rank esittelee Kansa-yhtymää Tampereella 7.10.1958 järjestetyssä Naiset Mukaan-toiminnan 30-vuotisjuhlassa, Työväen Arkisto
Sydney Smith

**Sydney Smith** (1771 Woodford, Essex, Englanti – 1845) oli englantilainen satiirikko ja poliitikko. Hän oli papillisissa tehtävissä vuodesta 1798 eri paikoissa, kunnes hänet 1831 nimitettiin kaniikiksi Lontoon St Paulin katedraaliin. Smith on tyylitaituri. Hänen merkittävyytensä perustuu poliittisiin lentokirjoituksiin, joissa hän nokkelasti osuvalla dialektiikalla puolustaa vapaamielisempään suuntaan tähtääviä uudistuksia. Hän julkaisi myös esimerkiksi saarnoja ja moraalifilosofian luentoja (pidetty 1804–1806, painettu 1850). Kootut kirjoitukset ilmestyivät 1843. Hänen tyttärensä lady Holland julkaisi hänen elämäkertansa 1855.

## Lähteet

## Aiheesta muualla
Erkki Pesonen

**Erkki Ilmari Pesonen** (10. joulukuuta 1930 Helsinki – 23. marraskuuta 2006 Portugali) oli suomalainen vakuutusmatemaatikko ja Kansa-yhtiöiden toimitusjohtaja.

Pesosen vanhemmat olivat piirilääkäri Yrjö Ilmari Pesonen (1897–1940) ja Lyyli Ali-Kukkola. Hän pääsi ylioppilaaksi 1949 ja valmistui Helsingin yliopistosta filosofian kandidaatiksi 1953 sekä filosofian lisensiaatiksi ja tohtoriksi 1962.

Pesonen oli Helsingin kaupungin kiinteistöviraston laskijana 1953–1954 ja Kansa-yhtiöiden apulaisaktuaarina 1954–1956. Hän toimi Vahinkovakuutuksen tilastokeskuksen johtajana 1957–1962 uudistaen liikennevakuutuksen laskentajärjestelmän ja hän oli sen jälkeen sosiaaliministeriön, vuodesta 1969 sosiaali- ja terveysministeriön, vakuutusosaston päällikkönä 1962–1973. Pesonen kehitti yhdessä Teivo Pentikäisen kanssa suomalaisen vakuutuksen riskiteorian. Pesonen toimi sitten Kansa-yhtiöiden toimitusjohtajana 1973–1978. Hän uudisti yhtiöiden organisaation ja otti käyttöön uusia laskenta- ja atk-järjestelmiä. Kansa-yhtiöiden henkilökunta ja konttoriverkko kasvoivat sitten voimakkaasti 1970-luvulla. Keskinäiset Kansa-yhtiöt muutettiin osakeyhtiöiksi ja Pesonen oli Kansan muututtua vakuutuskonserniksi uuden holdingyhtiönä toimineen Kansa-yhtymä Oy:n toimitusjohtajana 1979–1986.

Kansa aloitti 1970- ja 1980-lukujen vaihteessa Pesosen johdolla ulkomaisen vakuutustoiminnan voimakkaan laajentamisen, koska kotimaan markkinoilla ei ollut mahdollista saavuttaa Pesosen asettamia kasvutavoitteita. Kansa keskittyi lähinnä ulkomaiseen jälleenvakuutustoimintaan Yhdysvalloissa. Aluksi toiminta olikin kannattavaa, mutta kääntyi vuonna 1983 voimakkaasti tappiolliseksi. Pesonen pyrki tasapainottamaan riskejä laajentamalla ulkomaista vakuutustoimintaa Aasian markkinoille, mutta Kansan ulkomaisen jälleenvakuutuksen tappiot ja riskit kasvoivat edelleen. Pesonen erosi toimitusjohtajan tehtävistä vuonna 1986 ja siirtyi Yhdysvaltoihin Kansan suurimman osakkuusyhtiön Clarendon Groupin hallituksen puheenjohtajaksi. Tässä tehtävässä hän oli vuoteen 1988 saakka. Ulkomaisen vakuutustoiminnan tappiot johtivat lopulta Kansa-yhtymän toiminnan päättymiseen vuonna 1994.

## Teoksia
* *Über die Spektraldarstellung quadratischer Formen in linearen Räumen mit indefiniter Metrik*, Helsingin yliopiston väitöskirja. 1956 
* *Risk theory*; tekijät Robert Beard, Teivo Pentikäinen, Erkki Pesonen. Methuen's monographs on applied probability and statistics. Methuen, London 1969
* *Kiken riron to sono ōyō: Pesonen hakase kōen tekisuto*; Erkki Pesosen Tokiossa pitämä luentosarja riskiteoriasta. Nihon akuchuariikai sonpo kenkyūkai, Tokyo 1973
* *Risk theory: the stochastic basis of insurance*; tekijät R. E. Beard, Teivo Pentikäinen, Erkki Pesonen. Chapman and Hall, London 1979

## Lähteet
Samuel Smiles

**Samuel Smiles** (23. joulukuuta 1812 Haddington, Skotlanti – 16. huhtikuuta 1904 Lontoo, Englanti) oli englantilainen kirjailija, jonka luonteenkasvatusta ja ahkeruutta tavoitteena pitävät teokset olivat aikanaan suosittuja. Niistä on useita suomennettu, muun muassa *Selfhelp, with illustrations of character and conduct* (1857) mukaelmana.

## Elämä ja ura
Skotlantilaissyntyisen Smilesin lapsuus oli köyhää. Hän valmistui Edinburghin yliopistosta 1832, piti sitten jonkin aikaa lääkärinvastaanottoa kotikaupungissaan. Hän ryhtyi vuosiksi 1838–1844 toimittajaksi viikkolehti *Leeds Timesiin* ja kirjoitti sen jälkeen artikkeleita muihin aikakauslehtiin. Hän oli 1845–1866 kahden rautatieyhtiön sihteeri ja asui sitten Lontoossa yksityishenkilönä. Hänen teostensa sisältö oli opettavaista, itsekasvatukseen ohjaavaa ja esitystavaltaan vakuuttavaa, ja kirjat saivat lukijoiden suosion. Hän kirjoitti tuttavapiiriinsä kuuluvien henkilöiden elämäkertoja, kuten *Life of George Stephenson* (1857), joka oli alkuna elämäkertasarjalle *Lives of the engineers* (1861–1862), jonka kirjat kertovat keksijöistä, teollisuuden edelläkävijöistä, luonnontieteilijöistä, kuten *Lives of Boulton and Watt* (1865). Muita elämäkertoja olivat *Life of a Scotch naturalist: Thomas Edward* (1876), *Robert Dick, Baker of Thurso, Geologist and Botanist* (1878), *George Moore, merchant and philanthropist* (1878), *Men of invention and industry* (1884) ja *Josiah Wedgwood* (1894).

Smilesin menestysteos *Self-Help* ilmestyi 1859, ja se on käännetty lukuisille kielille. Teoksen menestyksen myötä hän kirjoitti muitakin samanaiheisia kirjoja: *Character* (1871), *Thrift* (1875) ja *Duty* (1880). Hän kirjoitti kirjoja hugenoteista Englannissa ja Irlannissa sekä Ranskassa. Smilesin omaelämäkerta *Autobiography* ilmestyi 1905.

## Suomennetut teokset
* *Ihmisen oma woima, oikea arwon ja toimeentulon tie*; saksalaisen laitoksen jälkeen tehdystä ruotsalaisesta mukaelmasta suomeksi toim. Juho Jäykkä. Helsinki: Frenckell: Edlund 1877 – 2. korj. p.: G. W. Edlund 1907.
* *Säästäväisyyden kirjoja.* 1–16 Turku: Wilén 1878–1879
* *Luonteen arvo*, suom. Robert Mellin, Jyväskylä: Helminen 1881.
* *Oma-apuisuus: kuvauksineen luonteesta, käyttäytymisestä ja sinnikkyydestä* (*Self-help*); suomentanut Anders Colliander; [Helsinki]: [Anders Colliander] 2011 

## Lähteet

## Aiheesta muualla
Salvage Corps

**Salvage Corps** (’pelastusjoukot’) oli vakuutusyhtiöiden rahoittama palokunnan kaltainen joukko, jonka tehtävä oli tulipalon sattuessa suojata omaisuutta ja estää lisävahinkojen synty. Itse palovahinkojen lisäksi sen tehtävä oli suojata omaisuutta palojen sammutuksessa käytetyn veden ja kemikaalien aiheuttamilta vahingoilta. Tunnetuimmat ja pisimpään toimineet Salvage Corpsit sijaitsivat Lontoossa, Liverpoolissa ja Glasgow’ssa.

Salvage Corps sai alkunsa Yhdistyneessä kuningaskunnassa vakuutusyhtiöiden perustamista yksityisistä palokunnista, joissa työskenteli varsinaisten palomiesten lisäksi *porteriksi* kutsuttuja miehiä. Heidän tehtävänsä palopaikalla oli pelastaa omaisuutta palosta ja vähentää vakuutusyhtiölle koituvia vahinkoja. Kun vakuutusyhtiöiden palokunnat vuonna 1865 säädetyn lain myötä lakkautettiin ja korvattiin kunnallisilla palokunnilla, vastaava tehtävä siirtyi varta vasten perustetuille Salvage Corps -joukoille.

Yhdistyneessä kuningaskunnassa viimeiset Salvage Corps -joukot lakkautettiin vuonna 1984 ja niiden toiminnot yhdistettiin palolaitoksiin, joiden katsottiin kykenevän vahingontorjuntaan kustannustehokkaammin kuin erikseen sitä varten ylläpidettyjen joukkojen. New Yorkissa vastaava joukko, nimeltään New York Fire Patrol, toimi vuoteen 2006 asti.

## Lähteet
Eerese järv

**Eerese järv** (myös *Ruskavere Nõmmejärv, Eresi järv*) on Virossa Jõgevamaalla Mustveen kunnan Koseveskin kylässä sijaitseva järvi.

## Maantietoa
Järvi on 390 metriä pitkä, 180 metriä leveä, ja sen pinta-ala on 5,8 hehtaaria. Sen kilometrin pituista rantaviivaa seuraa ilmavalokuvien mukaan avosuon reunus. Järvi on autio, mutta sen itäpään ohittaa pohjoisessa sijaitseville taloille vievä tie. Koseveskin kylä sijaitsee noin kilometrin verran kaakkoon päin.

## Luontoarvoja ja luokitteluja
Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea (). Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (, PE). Silloin veden kalkkipitoisuus on vähäinen, mutta veden ravinnepitoisuudet ovat korkeat. Järvi on silloin rehevöitynyt.

## Vesistösuhteita
Eerese järv kuuluu Kullavere jõen valuma-alueeseen, jossa sen lasku-uoma virtaa ensin kohti länttä ja yhtyy siellä tiheästi ojitetulle entiselle suoalueelle. Suoalueen johto-oja on johdettu suoraan jokeen. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Tobias Smollett

**Tobias George Smollett** (1721 Dalquhurn, Dumbartonshire, Skotlanti – 1771 Livorno, Italia) oli skotlantilainen kirjailija. Hän opiskeli Glasgow'n yliopistossa, jossa hän oli välskärin ja apteekkarin opissa ja joutui 1741 ottamaan paikan muutamaksi vuodeksi välskärinä espanjalaiseen Amerikkaan määrätyssä sotalaivassa tarjottuaan turhaan murhenäytelmäänsä *The Regicide* julkaistavaksi (painettu 1749).

Palattuaan kotimaahan 1746 hän julkaisi satiirit *Advice* ja *Reproof*, mutta vasta runo "Tears of Scotland", jossa hän ruoskii Cullodenin taistelun jälkeisiä hallituksen joukkojen julmuuksia, sekä romaanit *Roderick Random* (1748), jonka esikuvana on ollut Alain-René Lesagen veijariromaani *Gil Blas*, ja *Peregrine Pickle* (1751) saivat laajempaa huomiota. Hän kuvaa niissä merielämää mainiosti ja niin realistisesti, että laivastossa tehtiin niiden ansiosta useita uudistuksia, sekä ilmentää huumoria ja elämänkokemusta. Hänen teoksistaan puuttuu kuitenkin aikalaisensa Henry Fieldingin teosten tarinan yhtenäisyys ja psykologinen terävyys. Teokset *Ferdinand, Count Fathom* (1753) ja *Sir Launcelot Greaves* (1762) eivät yllä hänen viimeisen romaaninsa *The expedition of Humphrey Clinker* (1771) tasolle, joka on mestariteos ja jossa hän muista teoksistaan poiketen ei liitä huumoriin kitkerää satiiria.

Smollett ei ollut merkittävä pelkästään englantilaisen veijariromaanin kehityksessä, vaan hän on myös luonut hahmoja, jotka ovat olleet esikuvina myöhempien aikojen kirjailijoille, etenkin Charles Dickensille. Hän on kirjoittanut laajan Englannin historian *History of England* (1758) ja kääntänyt englanniksi *[[Don Quijote]]n* (1755). Smollett toimi laivalääkärinä 1741–1743 Länsi-Intian reitillä ja suoritti 1750 lääketieteen tutkinnon. Hän harjoitti ammattia jonkin aikaa Lontoossa, ennen kuin siirtyi vapaaksi kirjailijaksi ja toimittajaksi. Hän käänsi 38 osaa Voltairen teoksia englanniksi. Hän asui vuodesta 1769 Italiassa.

Smollettin kootut teokset *Works* ilmestyi 1899–1902.

## Suomennettu tuotanto
* Kommodori Trunnionin kuolema: [katkelma romaanista Peregrine Pickle] antologiassa *[[Maailmankirjallisuuden kultainen kirja|Englantilaisen kirjallisuuden kultainen kirja]]*, toim. Eino Railo, WSOY 1933

## Lähteet

## Aiheesta muualla
Sigeheard

**Sigeheard** (k. 704) oli Essexin kuningas yhdessä veljensä Swæfredin kanssa noin 694–704. He olivat edellisen kuninkaan Sæbbin poikia. Sigeheardin pojanpojasta Swithredistä tuli myöhemmin Essexin kuningas.

## Lähteet
Emmanuelle Charpentier

**Emmanuelle Charpentier** (s. 11. joulukuuta 1968 Juvisy-sur-Orge, Ranska) on ranskalainen biokemisti ja mikrobiologi. Charpentier tunnetaan erityisesti yhdessä Jennifer Doudnan kanssa kehittämästään CRISPR/Cas9-menetelmästä. Charpentier ja Doudna saivat Nobelin kemianpalkinnon vuonna 2020 kehittämistään genominmuokkausmenetelmistä.

## Ura
Charpentier valmistui filosofian tohtoriksi Pasteur-instituutista vuonna 1995. Vuodesta 2002 vuoteen 2009 hän toimi tutkimusryhmänsä johtajana Wienin yliopistossa ja tutki erityisesti *Streptococcus pyogenes* -bakteeria ja sen geenien säätelyä. Vuonna 2009 Charpentier siirtyi Uumajan yliopistoon, jossa hänen tutkimuskohteensa oli bakteerien RNA ja erityisesti CRISPR-jaksot *S. pyogenes*- bakteerin genomissa. Bakteeri hyödyntää näitä jaksoja puolustautuessaan viruksia vastaan. Nämä tutkimukset johtivat geenimuokkaukseen käytettävän CRISPR-Cas9 -menetelmän kehittämiseen yhdessä Doudnan kanssa. Charpentier ja Doudna julkaisivat tutkimustensa tulokset vuonna 2012. Charpentier on perustanut geeniteknologiayrityksen CRISPR Therapeutics.

Vuonna 2013 Charpentier aloitti professorina Hannoverin yliopistossa, ja vuonna 2015 hän siirtyi Max Planck -instituutin infektiobiologian laitokselle ja on ollut sen johtaja vuodesta 2018. Charpentier on saanut useita tunnustuksia muun muassa Japani-palkinnon vuonna 2017, Kavli-palkinnon vuonna 2018 ja Wolfin lääketieteen palkinnon vuonna 2020.

## Lähteet
Albanian kansanterveyslaitos

**Albanian kansanterveyslaitos** (, lyhennys ISHP; , lyhennys IPH) on Albanian pääkaupungissa Tiranassa toimiva valtiollinen kansanterveyslaitos. Laitoksen historian voidaan tulkita alkaneen vuonna 1935, jolloin perustettiin kansallinen vesikauhurokotetta tuottanut laboratorio. Albanian terveys- ja sosiaaliturvaministeriön alaisuudessa toimivaa kansanterveyslaitosta johtaa tohtori Albana Fico.

Vuonna 2020 alkaneen Covid-19-pandemian aikana ISHP on ollut tärkeässä roolissa Albanian tilannekuvan ylläpitämisessä. Laitos vahvisti ensimmäisen koronavirustapauksen 8. maaliskuuta 2020 ja viestii tapaustilanteesta säännöllisesti yhteistyössä maan terveys- ja sosiaaliturvaministeriön kanssa.

## Lähteet

## Aiheesta muualla
* Instituti i Shëndetit Publik (ISHP:n kotisivut)  (ishp.gov.al)
* Albania Demographic and Health Survey 2017-18 (ADHS) (pdf)  (ishp.gov.al)
* Category Archives: Lajme dhe Evente (ISHP:n koronavirusepidemian tilannetiedotteet)  (ishp.gov.al)
* WHO Coronavirus Disease (COVID-19) Dashboard: Albania  (covid19.who.int)
Carl Snoilsky

**Carl Johan Gustaf Snoilsky**, kirjailijanimi **Sven Tröst**, (8. syyskuuta 1841 Tukholma – 19. toukokuuta 1903 Tukholma) oli ruotsalainen diplomaatti ja runoilija ja Ruotsin akatemian jäsen vuodesta 1876.

Snoilsky tunsi ahdistusta sukutaustan tuomien odotusten ja konventioiden vuoksi ja pyrki vapautumaan niistä muun muassa matkustamalla 1864 Italiaan. Palattuaan hän päätyi avioliittoon ja valmiiksi suunnitellulle uralle ulkoministeriöön ja alistui kohtaloonsa. Kesällä 1879 hän irtautui kaikesta, jätti virkauran, erosi vaimostaan, myi vaalimansa rahakokoelman ja lähti etelään, missä hän vapautui, rakastui ja missä inspiraatio heräsi. Hän palasi Ruotsiin 1890 ja Kuninkaallisen kirjaston ylikirjastonhoitajaksi.

Ensimmäinen Italian-matka tuotti runokokoelman *Italienska bilder* (1865), toisen jälkeen hän julkaisi tunnetuimman ja rakastetuimman kokoelmansa *Svenska bilder* (1886), joka heijastelee palaamaan saanutta koti-ikävää. Ensimmäiset runokokoelmansa hän julkaisi nimellä Sven Tröst.

Snoilskylle myönnettiin 1902 Letterstedtin kääntäjäpalkinto Goethen lyriikan kääntämisestä.

## Suomennettuja runoja
* Lepo Egyptissä (Hvilan i Egypten), suom. Lauri Viljanen, antologioissa: 
** *Kevätsade: valikoima ruotsalaista lyriikkaa*, suom. Elina Vaara ja Lauri Viljanen, Porvoo: WSOY 1926 
** *Lausuntaohjelmistoa, 1929*, WSOY 1929
** *[[Maailmankirjallisuuden kultainen kirja|Skandinavian kirjallisuuden kultainen kirja]]*, WSOY 1930
** *Äiti: runoja äidinrakkauden ylistykseksi*, toim. Elsa-Kirsti Kostiainen, Porvoo: WSOY 1931
* Värnamon markkinoilla (På Värnamo marknad), suom. Anna Kaari, antologioissa:
** *Skandinavian kirjallisuuden kultainen kirja*
** *Tyttöjen joulukirja. 1*, toim. Helmi Krohn, Karisto 1918
* Rykmentin kalkki, antologiassa: *Joukahainen = Album utgifvet af Österbottniska afdelningen. 12*, Helsinki: Pohjolais-osakunnan kustantama 1904
* Vanha neiti (Den gamla fröken), suom. Yrjö Jylhä, antologiassa: Yrjö Jylhä, *Runon pursi: maailmankirjallisuuden kertovaa runoutta*, Porvoo, Helsinki WSOY 1934 (3. p. WSOY 1980) 

## Lähteet

## Aiheesta muualla
Power Up

**Power Up** (tyyliteltynä suuraakkosin) on australialaisen hard rock -yhtye AC/DC:n seitsemästoista studioalbumi, joka julkaistiin 13. marraskuuta 2020. Edellisen albumin *[[Rock or Bust]]* (2014) jälkeen yhtyeen jättäneet laulaja Brian Johnson, rumpali Phil Rudd ja basisti Cliff Williams palasivat yhtyeen kokoonpanoon. *Power Up* on omistettu yhtyeen alkuperäiselle kitaristille Malcolm Youngille, joka kuoli vuonna 2017.

## Kappaleet
Kaikki kappaleet säv. ja san. Angus Young & Malcolm Young.
# 
# 
# 
# 
# 
# 
# 
# 
# 
# 
# 
# 

## Kokoonpano
* Brian Johnson – laulu
* Angus Young – soolokitara
* Stevie Young – rytmikitara, taustalaulu
* Cliff Williams – bassokitara, taustalaulu
* Phil Rudd – rummut

## Arvostelut
* Helsingin Sanomat: 
* Imperiumi: 8/10
* Kaaoszine: 7/10
* Kulttuuritoimitus: 
* Soundi: 
* V2.fi: 

## Lähteet

## Aiheesta muualla
*
Letter to You

**Letter to You** on yhdysvaltalaisen muusikon Bruce Springsteenin albumi, joka  julkaistiin 23. lokakuuta 2020.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
*Bruce Springsteen – kitara, laulu, huuliharppu 
*Roy Bittan – piano, laulu
*Nils Lofgren – kitara, laulu
*Patti Scialfa – laulu
*Garry Tallent – bassokitara, laulu
*Steven Van Zandt – kitara, laulu
*Max Weinberg – rummut, laulu
*Charles Giordano – urut, laulu
*Jake Clemons  – saksofoni

## Arvostelut
* Aamulehti: 
* Desibeli.net: 
* Soundi: 

## Lähteet
Särgjärv (Jõemõisa)

**Särgjärv** on Virossa Jõgevamaalla Mustveen kunnan Pedassaaren kylässä sijaitseva järvi.

## Maantietoa
Järvi on 390 metriä pitkä, 250 metriä leveä, ja sen pinta-ala on 6,7 hehtaaria. Se sijaitsee laajalla metsäalueella aivan Sõõru mägien kaakkoispuolella olevalla tasangolla. Järveä kiertää samassa painaumassa oleva 20 metriä leveä metsäinen suovyöhyke. Se on erityisen matala järvi, koska sen itärantojen lähellä on enimmäissyvyys 0,6 metriä ja sen keskellä sijaitsee metrin ylittävä yhtenäinen syvänne. Järven mutapohja on erittäin harvaa eli airolla helposti pöllytettävissä. Siihen pystyy helposti työntämään sauvan 2,5 metrin syvyyteen mutaan. Järvi on autio. Lähimmät tiet tulevat järvestä 100 ja 200 metrin päähän.

## Luontoarvoja ja luokittelu
Järvi sisältyy Kääpa jõen maisemansuojelualueeseen (2&nbsp;296,2 ha, , KLO1000287). Siihen kuuluvat Jõemõisa järv, Papijärv, Kaiu järv ja Särgjärv sekä Kääpa jõen kaakosta tuleva uomanosa.

Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.

Järven rannat ovat suomaaston turvetta ja järven pohjalla lepää paksu kerros mutaa. Muta on vihertävän oranssista ja kaasupitoista orgaanista ainesta, joka katsotaan syntyneen pääasiassa levistä. Pohjasta kohoaa jatkuvasti pieniä kuplia vedenpintaan. Kohoava kaasu on luultavasti metaania. Sen kovaan järvenpohjaan ulottuva syvin kohta on M. zur Mühlenin mukaan 6,3 metriä syvä. Järven vesi on enimmäkseen peräisin ympäröivältä suolta, sadannasta ja pohjan lähteistä. Vesi vaihtuu järvessä hitaasti noin 0,5–2 kertaa vuodessa. Vedenväri on vihreän keltaista ja näkyvyys ulottuu järven mutapohjalle asti. Järvessä ei ole lainkaan vesikasvillisuutta, mutta siellä täällä esiintyy järvisientä. Järvessä elää ainakin särki ja ruutana sekä määrältään vähäisempinä ahven ja suutari. Järvellä tavataan säännöllisesti sorsia. Järven erityisyys tekee siitä tieteellisesti arvokkaan.

## Vesistösuhteita
Särgjärv kuuluu Kullavere jõen valuma-alueeseen, jossa sen lasku-uoma on Kääpa jõen sivuhaara. Sivuhaara on vain alussa luonnollinen uoma, koska puolivälin jälkeen se on johdettu kaivettuihin suoriin ojiin. Järveen on johdettu yksi kuivatusoja ja siihen tulee myös lyhyt luonnollinen puro. Laskuoja yhtyy Kääpa jõgeen vajaa kahden kilometrin päässä ja Kääpa jõgi vastaavasti Kullavere jõgeen siitä 15 kilometrin päästä. Välillä se virtaa esimerkiksi Kaiu- ja Jõemõisa järven kautta. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet